Minder fra Als Hede - Landsbyhistorier\nMinder fra Als Hede\n23. maj 2008 /2 Kommentarer/Als /Fortalt af Karl Løth Nielsen/Indsendt af Christian Christensen\nMit navn er Karl Løth Nielsen, og jeg er født i 1936 og er søn af Karen og Jens Løth. Jeg har fået lyst til at skrive noget om, hvordan det var at være barn dengang. Jeg mindes stadigvæk mange af mine skolekammerater. Fra Buddum husker jeg især Aase, Jens og Niels Jørn Jensen, hvis forældre var Dora og Niels Jensen. Jeg er opvokset en del hos mine bedsteforældre, da min far og mor ikke var gift, da jeg blev født. Jeg kommer hvert år til Als, hvor jeg bl.a. besøger Olga og Svend Hald.\nEfter min soldatertid rejste jeg sammen med min kæreste, Elly, til Sverige. Elly var datter af gårdejer Bernhard Andersen, Veddum Vorn. Vi blev først gift, da vi bosatte os i Sverige. Jeg har i mange år været ansat ved kommunen, og Elly har været ved postvæsenet. Vi bor i en mindre by lidt nord for Stockholm, der hedder: Upplands Vestbyen, der nu har ca. 40.000 indbyggere. Da vi kom her i 1957 boede her kun ca. 7000.\nVi har tre børn og 8 børnebørn. Den yngste af pigerne, Pia, bor i Rostrup. Den ældste af pigerne, Monica, bor her i byen lige som vor søn, Henrik.\nMine tanker flyver jo af til min fødeegn, og især til min drengetid på Vandkærsvejen.\nEfter man har været væk fra Als i over 50 år sidder stadigvæk minderne tilbage, og man husker de gode gamle dage. Jeg blev født på Vandkærsvejen i 1936. Min far og mor var ikke gift den gang, så jeg hos min bedstemor og min bedstefar på ejendommen ”Hedelund”. De havde købt 12 tdr. land jord af Bønderskoven, og de byggede sig en lille ejendom der. Jorden var fra starten mest lynghede, som de fik opdyrket. Der var ikke så mange børn i nærheden at lege med. Da jeg begyndte i skolen fulgtes jeg med en pige længst op imod kæret. Hun hed Vita Gade Nielsen og vi måtte gå den lange vej til skolen, der lå tæt ved mejeriet ”Ravnborg”. Jeg mindes, jeg havde en madpakke med, og i middagspausen gik jeg hen på mejeriet og købte en lille flaske mælk på bedstemors regning. Jeg havde fedt med ost eller bedstemors hjemmelavede leverpostej. Der var en af kammeraterne fra Als, der spurgte om jeg ikke ville bytte madder med ham. Jo, det gjorde jeg så, for der var jo fint pålæg, som jeg ikke fik på mine madder.\nHvem boede så på Vandkærsvejen? Ja, i svinget på højre side boede Vitas bedsteforældre: Mariane og Søren Gade. Derefter kom Anna og Anker Nielsen, og et stykke inde på marken boede Marie og Anton Buus Sørensen, derefter Lilly og Anker Ibsen, og lidt fra vejen Ninna og Jens Peter Jensen.\nSå kom ejendommen, hvor Karen og Marinus Hald boede, men efter en brand blev ejendommen bortsaneret. I ejendommen ”Hedevang” boede Stine og Kristian Laursen, derefter kom Anna og Børge Rask Nielsen. Så kom mine bedsteforældre, Petra og Christian Løth Nielsen, og derefter Anine og Arnold Mortensen. Så er det et hop op til det næste, hvor Bramsen boede, derefter Dagmar og Jens Thomsen, og længst oppe boede Vita sammen med sine forældre, Rigmor og Kresten Nielsen. Vender man så om og kører tilbage boede Karoline og hendes søn Niels Peter Troelsen, lige overfor Jens Thomsens. Så var der en tre ejendomme et godt stykke inde på markerne. Det Var Dorthe og Peter Gade, Hans Ditlev og Chr. Dahl. De lå jo nærmest ud til Skelundvejen. Endelig er der ”Bøggildgård”, og den var ejet af Sine og Marinus Nielsen.\nNoget af det jeg mindes med glæde er juleaftenerne. Hen på eftermiddagen cyklede jeg sammen med min bedstemor op til Als kirke til juleaftensgudstjeneste, hvor præsten dengang hed Marius Larsen, og han var en dygtig præst. Så følte man rigtig, at det var jul, og så skulle man hjem og få julegaver. Et år var det blot en lille træhest, næste år en fin kuglepen. Gaverne var sikkert købt i Brugsen, hvor Bundgaard var uddeler, eller hos købmand Carl Haugaard Skøtt i Buddum. Begge forretninger er for længst nedlagt, men bygningerne består endnu.\nI vintertiden måtte vi drenge selv finde på noget at lave. Jeg traskede til Als, og når der var is på Flouen. Så gav man et hold klubnavne. Man spændte de gamle skøjter på støvlerne med et skøjtesving og så et par remme over vristen, og så spillede vi ishockey med en lille bold. En vinter lavede jeg til kælken et sejl af en stor papirsæk og satte det på en pind. Så kunne man køre på isen langs havet til Helberskov, men man jo trække tilbage igen, for man kunne jo ikke have rygvind hele tiden. Vi køret også i kælk ned ad bakken oppe fra Betty Lauritsen, og ned ad bakken var det et skarpt sving ned mod havet. En vinter spændte jeg min hvide hund for kælken, og den trak mig fra Vandkærsvej op til Ravnbjerg, hvor jeg tog mange ture ned ad bakkerne.\nJeg tror vinteren i 1949 var meget snerig, for vi kunne ikke køre på Vandkærsvejen. Men så kom snefogeden og forlangte, at hver ejendom skulle stille med snekastere. Så var det ud med skovlene. Man gravede fra hver sin ende og fra midten, og det kunne være et hårdt arbejde at få den tunge sne væk, og hvis der så kom nyt snefog, kunne man begynde forfra. Ofte måtte hestekøretøjerne køre ude på markerne for at komme til mejeri og andet vigtigt, og køretøjet kunne være vogn, men slæden kom også i brug.\nJeg husker i begyndelsen, at da havde bedstefar ikke penge til harve og ajletønde m.m., men ham og Børge deltes om sagerne. Når der skulle mejes, lejede den en selvbinder og lånte hinandens heste til at trække selvbinderen. Kornet blev taget nøje med, i alle hjørnerne blev der slået med le, og kornet bundet i neg.. Om efteråret blev kålroerne taget op med et roejern, som først huggede toppen af, og siden rykkede roden op med et par kløer på jernet. Siden kørtes de hjem i en roekule, som nøje dækkedes med halm, og siden kastedes em masse jord på. Runkelroerne skulle rykkes op med hænderne, og toppen blev hugget af med en roekniv. Toppen blev lagt i en sti i laden og blev brugt som ensilage til at fodre med om vinteren.\nGræsset, som skulle blive til hø, blev slået med en slåmaskine. Det blev vendt nogle gange med en fork og siden stakkes i en høstak, så det kunne blive helt tørt til at køre hjem på høloftet.\nDengang klarede folk sig med en lille ejendom. Der blev dog ingen overflod, men det gik. I dag er næsten alle ejendomme langs med Vandkærsvejen jordløse. Al jord er blevet opkøbt ved jordfordeling. Nu skal der store arealer til for at klare en fornuftig indtjening, men man har jo også, men man har jo også anskaffet sig en mægtig maskinpark for at kunne nå det.\nNår man i dag kommer til Als, er byen jo næsten ukendelig. Der, hvor der nu er supermarked, lå bl.a. Kommunekontoret. hvor jordemoderens mand, Jørgen Laursen fra Buddum, som var sognerådsformand og Niels Sommer, der var kasserer, arbejdede. Sommer krævede mig for 17 kr. i skat fra dengang jeg var inde som soldat. Jeg var oppe at snakke med ham i julen 1960, hvor vi var hjemme fra Sverige. Jeg sagde til ham, at dem kunne han fange fisk for, og så gik jeg igen, men han råbte højt efter mig, da jeg gik, for jeg mente, at de småpenge man fik som soldat var jo ikke noget at betale skat af. Ved siden af kommunekontoret havde Peter Andersen en cykelforretning, og derefter boede Høns-Ejnar, der var handelsmand ligesom Peter Ibsen. Derefter boede Skrædder-Per og Mary Gerts havde købmandsforretning, og så var der Bager-Ejnar og Slagter-Aage og flere andre små butikker.\nVor skolelærere dengang hed Rasmussen og Vilhelmsen. De boede i hver sin ende af skolen. Det var Rasmussen, der havde første og fjerde klasse, og Vilhelmsen havde anden og tredje klasse. Man gik jo i 2 år i nogle af klasserne, da man skulle gå i skole i 7 år.. Ja, i dag tales der meget om mobning i skolerne, men den fandtes allerede først i 40-erne. Dem, der især blev mobbet, var børn fra de fattige hjem. Jeg ved ikke, om lærerne læste psykologi dengang, for de brød sig ikke meget om problemet, men det var grimt at se på.\nVinteraftenerne lagde bedstemor æbler ind på komfurets ringe og stegte dem. Det var en oplevelse, og de smagte fantastisk godt. Der var jo ingen fjernsyn dengang at kigge på, men vi havde de gamle radiomodtagere, og vi lyttede andægtigt når f. eks. der var gammel dansemusik med Bror Kalles kapel.\nJeg husker, da jeg var dreng, at når man skulle have noget lavet ved cyklen, kørte man op til Als. Der først i byen var en cykelforretning. Når man kom ind til ham, sagde han næsten altid: ”Den er færdig om en times tid, Bette Do”. Han blev altid omtalt som Bette Do, men hans rigtige navn var Jørgen Thomsen.\nJeg har en gammel smalfilm, Super 8, fra tresserne, hvor jeg har billeder fra optoget til børnefesten. Bilerne blev pyntet i gården hos Astrid og Harald Christensen i Als. Jeg tjente der en sommer. Ja det var et utroligt idealistisk arbejde byens borgere lavede. Optoget var meget flot, og langs ruten stod masser af mennesker, der beundrende så til, når optoget med politibetjent, både en lille og en stor, og stort orkester i spidsen. Men nu er det forbi, desværre!\nJeg husker også, når vi cyklede til bal i Astrup og Rostrup, hvor der var bal i Egelund Pavillon , og når vi cyklede hjem over midnat var man træt og tørstig, så gik vi ind og drak vand af en hane i Gunnar Kusk´s kostald i Veddum Vorn.\nJeg husker også, da jeg gik i skole, fulgtes jeg med min bedstemoder ind ved kanalen mod Bønderskoven. Hun og jeg plukkede kommen, som hun solgte til mejeribestyrer Larsen på Ravnborg. Under krigen gik bedstemoder ud i marken og tog nogle kålroer. Hun skrællede dem og skar dem i terninger og stuvede dem. Så fik vi lidt flæsk dertil. Jo, det gjaldt jo om at udnytte alle de former for føde, som man selv havde. Hun lavede også selv kartoffelmel, og lavede knapost, smør m.m.. Ja, det ville blive svært, hvis man nu om dage selv skulle fremstille de daglige fødevarer. Når posten kom, ”Klinker Niels”, havde han et par skrubber med til mig. Han saltede dem lidt og sømmede dem op på ladeporten. Så skulle de tørres, og så kunne man skære kødet af med en kniv, og det smagte ganske godt.\nDe sidste år under krigen gik vi i skole ude i forsamlingshuset på Heden, for tyskerne tog jo skolen, og der boede flygtninge. Når vi var i skole der, kunne vi gå ind til Købmand Hans og købe nogle gærtabletter?, der kunne smage lidt af bolsjer. De kostede 2 øre, og der fandtes jo ikke andet slik, som man kunne købe.\nP.S. Teksten er renskrevet og nænsomt redigeret af Christian Christensen, Als. Karl Løth´s sprog, der er ganske glimrende, bærer jo præg af, at har haft sin bopæl og sit arbejde i Sverige i mere end halvtreds år.\nTags: Als, Als Hede\nAls Skoles historie fra 1604 til 1956\nAls Kirke gennem årene\nAls Kirke fylder 700 år\nOm præsterne i Als Kirke\nJens Løth siger:\n3. november 2012 kl. 12:00\nHej, jeg hedder Jens Løth og er barnebarn, sønnesøn af Jens og Karen Løth. Karl var min fars storebror, en god mand, altid venlig lyttende og talte godt med alle. Det ved jeg jo godt hvor det kom fra. Først og fremmest fra hans far og mor. Hans bedstemor har også været et godt menneske. Hende nåede jeg også at hilse på, inden hun kom på plejehjemmet. hvor hun døde. Hun kom til skade med benet og ville ikke tage føde i sig.\nJeg har altid været glad for at komme på Vandkærsvej hos min farmor og farfar. Min far og mor, John og Kirsten Løth, har altid taget os med på landet. Der var dejligt, masser af børnebørn, fætre og kusiner. Jeg er og var meget glad for min farfar og farmor, Jens og Karen.\nSvend Erik Dahl siger:\n2. marts 2012 kl. 12:00\nDer må være noget specielt ved egnen, man kan simpelthen ikke slippe den. Jeg er født og opvokset i Als, var med i den første 1.klasse der startede i den nye centralskole, og tog realeksamen derfra. Efter endt uddannelse i Ålborg, flyttede jeg i 1970 til Århus egnen, men har aldrig kunnet slippe min tilknytning til Als.\n“Østkysten” læses dagligt, og jeg følger boldklubben “Viking`s” op og nedture. Min tilknytning har udmøntet sig i at min kone og jeg er fastliggere på “Havbakkerne Camping”.\nByen har naturligvis ændret sig meget, men atmosfæren, på kanten af Kattegat, ændrer sig aldrig. Jeg vil tro, at er man opvokset ved vandet, så vil man altid savne det, når man er borte derfra.\nJohannes Høgsvig Matheleverne i Slaglille Præstegård


Studie: Beskyttet natur kan ikke redde biodiversiteten – bør hjælpes på vej\n26/04/2022 KL. 13:59\nDet er ikke nok blot at frede store naturområder, viser nyt studie. Der skal følge en strategi for hvert område, lyder det fra forskerne bag.\nEt dansk eksempel på en aktiv forvaltning er rewilding-projektet på Molslaboratoriet. Her lever heste og kvæg vildt inden for en hegning på 120 hektar. Arkivfoto: Ernst van Norde/Ritzau Scanpix\nNår politikere sætter pen til papiret og freder naturområder, kan det være en god idé at skele til et stort, globalt studie med dansk deltagelse, der netop er udgivet i tidsskriftet Nature.\nHvis man virkelig vil gøre noget godt for biodiversiteten, er det ikke altid nok blot at frede et naturområde eller kalde det en naturnationalpark og derefter lade området passe sig selv, hvis der ikke medfølger ressourcer til at hjælpe naturen på vej.\nBliver naturområder ikke forvaltet aktivt for at beskytte arter og deres levesteder, kan beskyttede naturområder i værste fald være ineffektive, lyder konklusionen ifølge ifølge Videnskab.dk.\nI studiet har forskerne fokuseret på vandfugle og undersøgt effekten af 1.500 beskyttede områder i 68 lande, men resultaterne kan også bruges til at tegne et bredere billede af naturbevaring, vurderer forskerne.\nJonas Geldmann, der er medforfatter på studiet, uddyber til Videnskab.dk:\n»På naturområdet har der været en slags implicit forståelse af, at hvis man siger ”det beskytter vi” - så virker det. Men det er ikke altid tilfældet,« siger Jonas Geldmann, der er adjunkt på Center for Makroøkologi, Evolution og Klima (CMEC) på Københavns Universitet.\n»Studiet viser, at der i de fleste tilfælde er brug for også at lægge en strategi og sætte målsætninger for, hvordan naturområdet skal forvaltes med afsæt i det konkrete områdes økosystem, og hvad målet med naturbevarelsen er. Med andre ord kan vi ikke forvente, at beskyttede naturområder fungerer efter hensigten uden at have øje for den nødvendige forvaltning,« fortsætter han.\nDe specifikke mål for naturen vil variere fra område til område, men i forbindelse med vandfugle kan der for eksempel være tale om at genetablere naturlige vandstandsforhold, sætte ind over for rovdyr eller forbud mod at færdes i beskyttede naturområder i yngleperioder.\nSelv om forskernes fokus er på vandfugle – og ikke decideret stiller skarpt på Danmark – er der ingen grund til at tro, at det ikke også har relevans for den generelle naturbeskyttelse, mener forskerne.\nFaktisk kan det ses som et vink med en vognstang til de danske politikere om, at beskyttede naturområder gerne skal følges op med en strategi, hvis det for alvor skal batte.\nSammen med 192 andre lande har Danmark i 2010 tilsluttet sig de såkaldte Aichi-biodiversitetsmål, der blandt andet kræver, at 17 pct. af landenes landarealer og 10 pct. af kyst- og havarealet skal være beskyttet natur, der udgør større velforbundne naturområder. Her ligger vi på omtrent 15 pct. ifølge mediet TjekDet, skriver Videnskab.dk.\n»Vi har i Danmark har haft målsætningen om at beskytte 17 pct. af den landbaserede natur inden 2020, og Danmark er tæt på at nå den målsætning. Men ikke desto mindre må man sige, at når man kigger på den meget sparsomme del af naturen i Danmark, der rent faktisk bliver overvåget, så har den det rigtig dårligt, og der er vi en bundprop i EU,« påpeger Jonas Geldmann.\n»Når vi ser, at vi i Danmark ligger som bundprop i forhold til naturtilstanden, men samtidig har formået at leve op til den globale målsætning for, hvor meget der skal beskyttes, så er det svært ikke at forestille sig, at der ikke også er et vink med en vognstang til situationen i Danmark,« siger forskeren og tilføjer:\n»Det er godt eksempel på, at dét at nå målet for, hvor meget der skal beskyttes, ikke en garanti for, at naturen har det godt i det hele taget og inden for de beskyttede områder.«\nLæs også: Gå på opdagelse i naturen, og hjælp forskningen\nHar brug for en bedre forståelse\nJonas Geldmann håber, at de nye forskningsresultater på sigt kan være med til at sætte fokus på vigtigheden i at udarbejde forvaltningsplaner for nuværende og kommende naturområder underlagt beskyttelse.\nRedskaberne er flere til at understøtte en aktiv forvaltning, og et vigtigt element kan være at inddrage lokalbefolkningen tidligt i processen. I studiet har forskerne ikke undersøgt, hvilken aktiv forvaltning som har den største effekt, da det også afhænger af det specifikke naturområde.\nMen et dansk eksempel på en aktiv forvaltning er rewilding-projektet på Molslaboratoriet. Her lever heste og kvæg vildt inden for en hegning på 120 hektar.\nUden at gå ind i den dybere debat om rewilding-projektet påpeger Jonas Geldmann dog, at der helt fra starten af projektet har været en strategi og målsætning for området, og hvad man vil med det.\nFodrede heste i Mols Bjerge: Nu er to personer sigtet for hærværk\nOg der er netop brug for at lægge strategier og sætte målsætninger for naturområder, hvis man skal sikre, at biodiversiteten og arterne trives, tilføjer han til Videnskab.dk.\n»For at bremse tabet af biodiversitet har vi brug for en bedre forståelse af, hvilke tilgange til naturbeskyttelse der virker og ikke virker. Vores nye forskningsresultater bidrager til at forstå, hvordan vi forbedrer forvaltningen af beskyttede naturområder til gavn for de arter, det drejer sig om – både internationalt såvel som i Danmark,« slutter Jonas Geldmann.


Glutenfri pizzabund grundopskrift - Nem og lækker!\nValsemøllen / Opskrifter / Glutenfri / Glutenfri mad / Grundopskrift på glutenfri pizzabund\nBliv pizza-mester med denne super-gode opskrift på en glutenfri pizzabund!\n| af Grundopskrift på glutenfri pizzabund: 4 ud af 5 baseret på 6 anmeldelser\n3,5 dl vand (37°)\n5 dl Finax Glutenfri Grov Melmix (grøn pakke)\n2 dl Finax Glutenfri Melmix (rød pakke)\nBland salt, sukker, olivenolie og gær. Rør rundt, til gæren er opløst.\nTilsæt lunkent vand og rør rundt med en elpisker. Hvis du bruger melblandinger med fiber eller majs, opnår du den bedste konsistens ved at tilsætte 5-7 spiseskefulde ekstra vand.\nPisk de glutenfri melblandinger i lidt ad gangen. Dejen skal piskes i 4-5 min., så den bliver tyk og lidt sej i konsistensen – næsten som en marengsdej.\nBred ud til runde 3, meget tynde pizzabunde. Tænk på, at dejen trækker sig lidt sammen. Skær til og lad den hæve udækket i 20 minutter.\nBag pizzabundene i 5-7 minutter ved 200°C i den nederste del af ovnen.\nLad bundene køle lidt ned før du dækker dem med det ønskede fyld.\nBag pizzaerne i bunden af ovnen ved 250°C indtil al osten er smeltet. Hold øje med pizzaerne under bagningen så de ikke brænder på.\nEt godt tip: Du kan fryse de færdige pizzabunde ned. Så er de nemme at finde frem senere og komme fyld på.


Design mod inkontinens - Københavns Erhvervsakademi\nKEA Digital /\nÅrets Forskningsprojekt 2021\nLæs: Design mod inkontinens vinder forskningspris\n“Design mod inkontinens" var et forskningsprojekt og et undervisningsforløb etableret af KEA Digital i samarbejde med virksomheden NoviPel, Københavns Professionshøjskole og Københavns Universitet.\nProjektet resulterede i, at der blev udviklet IoT-løsninger, mobilspil, wearable tech og andre tekniske løsninger side om side med analoge tiltag som Knibestriben.\nFordi inkontinens er et stort samfundsproblem\nDe fleste kvinder, der har født, har problemer med at holde på vandet. De døjer med andre ord med inkontinens. Formålet med projektet var derfor at udvikle noget udstyr, der kan hjælpe kvinderne og samtidig skabe opmærksomhed om problemet.\nDet startede med et seminar for start-ups\nI 2020 holdt KEA et seminar for start-ups, der arbejder med IoT. Her vurderede Claus Leth Jeppesen, der er adjunkt på KEAs Business & IT-uddannelse, og Per Liljenberg Halstrøm, docent på KEA Digital, at virksomheden NoviPels IoT-redskab VisU Pro havde et interessant udviklingspotentiale. VisU Pro skal hjælpe kvinder med at træne og monitorere deres bækkenbundsmuskler for at modvirke inkontinens.\nLæs mere om NoviPels VisU Pro\nKEA etablerede et samarbejde, der bestod af NoviPel, mødregrupper, en jordemoder fra Københavns Professionshøjskole, en forsker fra Københavns Universitet og forskere, undervisere og studerende på KEA.\nCo-design med mødregrupper\nProjektets forskningsgruppe bestod af tre medarbejdere fra KEA: Claus Leth Jeppesen, Per Liljenberg Halstrøm og adjunkt fra Design, Mette Laier Henriksen. En af de metoder, som forskningsgruppen brugte til idéudvikling, var co-design-sessions med nogle københavnske mødregrupper. Sammen med de nybagte mødre udviklede forskergruppen idéer til at bekæmpe inkontinens i hverdagen gennem knibeøvelser og dialogskabende produkter som fx en knibestribe.\nTræn bækkenbunden med Knibestriben\nKnibestriben, en af idéerne fra projektet, blev udstillet i Guldbergsstræde. Knibestriben skulle minde den gående om at knibe sammen, tælle til seks og dermed træne bækkenbundsmuskulaturen. Den var i lige så høj grad et produkt, der skulle skabe dialog om sig selv og bidrage til at aftabuisere problemer med inkontinens.\nKnibestriben i Guldbergsstræde\nIdérige studerende udviklede spil og smykker\nForskergruppen involverede også KEAs studerende. De studerende eksperimenterede med udvikling af forskellige produkter, og præsenterede løbende slutbrugerne og NoviPel for deres løsningsforslag og fik feedback.\nStuderende fra Multimedie Design og Datamatikerne udviklede mobil-spil, hvor en ballon på skærmen svævede, så længe man kneb sammen. De arbejdede også med wearable technology, hvor de lavede forskellige typer smykker, som de programmerede til løbende at minde én om at knibe.\nCo-design som metode kan noget\nProjektet førte også til en forskningsartikel på grund af de gode resultater med co-design som metode. Docent og projektansvarlig Per Halstrøm og Christine Isager på Københavns Universitet skrev sammen forskningsartiklen “En medrivende form for knibeøvelser” i Rhetorica Scandinavica (2021, vol 83, s. 1-21).\nLæs forskningsartiklen i Rhetorica Scandinavica (kræver abonnement)


Jeg fik et spørgsmål fra en af jer læsere om hvordan jeg laver træer. Nedenfor beskriver jeg 4 forskellige metoder til at lave træer. Rigtig god dekorationslyst:) Derudover er FAQ siden endelig oppe og kører, jeg håber det kan være en hjælp:) Her har jeg anvendt en flamingokugle og en blad-udstikker. Bladene er limet på med afkølet kogt vandt. Blade kan alternativt laves med royal icing og en blad tyl. Stammen er lavet af cake dowel dækket af brun fondant. Her har jeg lavet et skelet af kage-ståltråd, dækket det af brun fondant og til sidst kommet blade på. Bladene er lavet ved at lave en lille oval form og derefter trykket dem flade med fingrene. De er limet på med tyloselim (1 dele tylose 20 dele kogt vand). Her har jeg anvendt Rice Krispiet treat som trækrone og malet efterfølgende. Grantræer laves lettest ved at lave en kegle ud af grøn fondant og herefter klippe med en skarp saks oppe fra og nedefter. Klippet skal være i retning nedefra og op.\nFærdiglavede engangs fade: Cake Boards 0.4 mm Cake drums 10 mm: disse er utrolig stabile og meget holdbare. Gode til etagekager og fås i alverdens former. Kagestandere: lavet af genanvendeligt plastik, fås i alverdens varianter, se et udvalg her . Anvendes oftest til bryllupskager. Hjemmelavede: 1: Se illustration af hvordan du laver søde kagefade vha bl.a. gavepapir her . 2: Silvan sælger plexiglas rester som kan skæres til. Billige, men i forhold til cake drums er det mindre egnet. Da plexiglas ikke er et materiale beregnet til mad skal fadet dækkes af ex husholdningsfilm.\nKagekonkurrencer: Internet: Threadcakes Miss Cupcake Sverige: Scandinavian Cake Show (Kungälv) England: Cake International (London og Birmingham) Tyskland: Die Torten Show (Hamburg) Holland Holland Sugar Art Show (Hazerswoude-Dorp / Boskoop) Taart & Trends Italien: The Cake Show (Bologna)\nPulverfarver: Disse kan anvendes til at indfarve fondant, "duste" farve på figurer og kage, samt til at male med ved at opblande pulverfarverne med: - alkohol: Virkelig godt. Alkoholen fordamper hurtigt = farven tørre hurtigt efter man har malet. - citronsaft. Gelé-farver: Anvendes til at indfarve fondant og andre dekorationsmasser. Kan også anvendes til at farve boller med. Frugtfarver: På grundt af det store vandindhold, er de mindre egnede til fondant men super til marcipan. Derudover kan det selvfølgelig også bruges til at farve kagedej eller bolle-dej med.\nDer er forskellige metoder til at live dele af figurer og blomster sammen: Regel: Der skal kun anvendes et meget meget tyndt lag lim uanset type. Kommer der for meget på glider delene fra hinanden, eller også står du med et fedtet ubrugeligt resultat. Kun meget lidt lim behøves. Alm. afkølet kogt vand. Dette er en god måde til ex at lime en arm på en lille bamse. Tyloselim: Super produkt, kan anvendes til alt. Laves ved at blande 1 del tylosepulver med 20 dele kogt vand. Lad det stå ca 15 min. Voila - lim. Past. æggehvider. Jeg anvender dette når jeg laver blomster, da konsistensen er perfekt til dette. Det skal være pasteuriserede æggehvider da der ellers er risiko for bl.a. salmonella infektion.\nFondant blomster: Der findes mange typer modelleringsmasser til blomster, men lav din egen blomster-masse ved at blande e wilton fondant med tylose pulver. Derudover findes også færdigblandinger til blomster; både hvor det hele er færdig blandet og nogle hvor du blot selv skal tilføje vand. Jeg synes ikke der er den store forskel i de produkter der er beregnet til blomster i forhold til at blande tylose i Wilton fondant. Personligt anvender jeg blanding af Wilton fondant med tylose eller laver mit eget. De fleste bruger udstikkere og molds til at lave blomster. Til at begynde kan du ex. bruge en mold og udstikker som denne: http://dinkage.dk/moulds-veiners-32/blossom-cutter-mould-saet-872.html . Til dem som ønsker sværhedsgraden efter molds vil jeg anbefale at kigge forbi youtube.com http://www.youtube.com/ og søge på "how to make a fondant rose/ flower/ orchid mm. Lim: Når du skal lime blade på blomsten kan med fordel anvendes past. æggehvider. Eller bland dit eget t\nHandsker: Når du modellere i marcipan, så anvend engangshandsker - så undgår du at marcipanen klæber fast til dine fingre, og du får også en mere glansfuld overflade. Indfarvning : anvend blot frugtfarver. Brug engangs gummihandsker til at indfarve med. Bliver det for fugtigt blandes flormelis i massen. Rul og husholdningsfilm: Når marcipanen skal rulles ud med kagerulle, kom da først husholdningsfilm på underlaget/ bordet. Så bliver du fri for at anvende flormelis der også sætter sig på overfladen. Anvender du husholdningsfilm får marcipanen også en meget flot og glansfuld overflade. Derudover kan du nemt flytte marcipanen over på kagen, da du blot flytter den på husholdningsfilmen som let tages af bagefter. Overtræk: Du kan købe overtræks marcipan både fra Odense Marcipan i supermarkederne, eller købe marcipan hos kageforhandlere som skal/ kan blandet med fondant i blandingsforholdet 50-50. Ønsker man at kun anvende dekorations marcipan kan det være en stor hjælp at\nAirbrush er eminemt til at give smukke farvenuancer og bruges til ex at lave army-pletter på kage, farve toppen på en 3D burger kage. Det er kun fantasien der sætter grænser. Desværre er airbrush maskiner og tilbehør utrolig (og urimelig) dyrt i kageforretninger i DK, det kan derfor godt være godt for pengepungen at se udenlands. Husk at købes varene udenfor EU skal der betales moms. Jeg købte min airbrush i USA, og trods moms og det faktum at jeg skulle investere i en konverter til el-stikket (de bruger anderledes el-stik i USA) var det stadig VÆSENTLIG billigere end at købe i Danmark. Jeg købte min airbrush maskine hos TCP global , og min transformer hos batteribyen : Hvis du ønsker at airbrushe direkte på smørcreme skal du gøre dette lige efter du har påført smørcremen. Når smørcremen først er kold efter at have stået i køleskabet, vil påføring af airbrush kun medføre dråber der samler sig - det kan simpelthen ikke sætte sig fast. HUSK: Det sviner rigtig meget med støv pa\nKort sagt kan siges at alle kager kan anvendes; chokoladekage, gulerodskage, kanelkage, drømmekage bund. Ligeledes kan anvendes de alm. lagkagebunde. Til etagekager som "står" direkte ovenpå hinanden, vil det nemmeste være at bruge en "solid" bund som ex. chokoladekage. De tynde nærmest luftagtige lagkagebunde der købes hos alm supermarkeder vil jeg ikke anbefale, selvom de godt kan bruges.\nForm: Tag et 40 cm langt stykke staniol og krøl det. Herved får du et bakket landskab hvor bladene kan tørre i de mest fantastiske former. En anden metode er at anvende æggebakkemadras fra Jysk. Glans: Det er dejlig simpelt at give fondant blomster glans. Den nemmeste måde er at tage det tørrede blad og holde det 2-3 sekunder over noget damp. Voila du har et glansfuldt blad. En anden må er at smøre bladene med piping gel når de er tørrede.\nNår du laver 3D kager er der nogle få forhold du skal du skal have in mente, for at få den nemmeste arbejdsgang og det pæneste resultat. Fordelen ved 3D kager er at de som udgangspunkt er hurtigere (og billigere) end meget dekorerede kager, og så er resultatet super. Resterne? - dem bruger du selvfølgelig til at lave cake pops:) Brug de bløde stykker kage som du skærer fra, kom dem i en pose og læg dem i fryseren. Udskæring af 3D kager: Når du har kommet fyld mellem lagene eller blot stablet dine kage-lag, skal du komme din kage i fryseren i ca 15-20 min. Dette gør at den yderste del af kagen er hårdere og ikke giver sig når man skærer kagen. Dette er især en fordel hvis du har mousse i din kage. Kom herefter smørcreme ud over din kage og overtræk med fondant. Store konstruktioner/ skæve designs: Her skal man bruge rice krispies treat , som gør konstruktionen lettere. Dette skal man bruge hvis man ex vil lave en stor høj Minnie-mouse - her bruges ex. RKT som hoved. Skelet:\nOpsmøring/ sammensætning af kagen: Regel nr. 1: Der SKAL smørcreme udenpå en kage hvis der er mousse i. Den fugtige mousse smelter fondanten indenfor meget kort tid. Så det er en big-no-no ikke at komme smørcreme udenpå. Jeg har endda hørt nogen vejlede omkring at det kun er frugt-syre der smelter fondanten - dette er forkert - det er fugtigheden. Så husk: altid altid altid kom smørcreme udenom, mousse må aldrig kontakte fondant. På dette billede har jeg taget en stor-diameter tyl, og sprøjtet en kant af smørcreme rundt om kagen. Dette holder på moussen og er en barrierer mellem mousse og fondant hvilket er meget vigtigt. Kommer fondant i kontakt mousse, vil fondanten smelte pga det høje væske-indhold i moussen. Fyldet ovenfor ser lidt sjovt ud, var til en som kunne lide bær men ikke flødeskum, så blandingsforholdet var en del forskubbet. Resultatet var bærligt:) Første trin til at overtrække kagen er at smørre et meget tyndt lag smørcreme rundt om kagen, det er ikke a\nTemperatur: Skal kagen bruges til dekoration er det vigtigt at undgå at kagen laver en "vulkan" top i midten, samt en hård og kedelig kant. Dette undgås ved at bage kagen ved 150-160 grader celcius. Derudover skal du ikke anvende varmluft da dette også kan udtørre kagen lidt. Indpakning: Når kagen har stået og afkølet i ca 15-20 min, og har fået en lun temperatur, er det vigtigt at pakke kagen ind i husholdningsfilm eller lignende. Lad den afkøle yderligere og kom i køleskabet. Kagen må ikke være for varm hvis du pakker den ind i husholdningsfilm, da dette ikke er beregnet til høje temperaturer. Ved høje temperaturer kan der afgives stoffer som er sundhedsskadelige! Fryser: Bager du i forvejen, så kom hurtigst muligt dine kager i fryseren. NB: Kommer du fondant overtrukkede/ pyntede kager i fryseren, skal de tø op ikke-overdækket i køleskabet i 1 døgn. Skær lag: Dette kan enten gøres ved blot at skærer med en skarp kniv hele vejen rundt. Ønskes mere præci\nIdag bliver Anna 4 år - Hurra hurra huuuurraaaa:) Jeg havde lovet Anna for lang tid siden at hun selvfølgelig skulle have en Ariel kage til hendes fødselsdag. Jeg havde hele tiden en ide om at Arial skulle sidde på en musling, men ikke helt det "miljø" jeg ville have. Så i tænkeboks, og dette blev resultatet. Kagen bliver lige straks afleveret i børnehaven af hendes forældre til lidt eftermiddagskage og hygge med de andre børn og pædagoger. Det er Annas fødselsdagsgave fra os, men alligevel havde hendes forældre lækker Summerbird chokolade med til mig... MUMS - det bliver aldrig for tidligt til at smage på samtlige slags i pakken, kort sagt: Sund næringsrig frokost hermed aflyst:) Min egen datter synes det var så hyggeligt at Anna skulle have kagen ovre i deres børnehave og gik allerede igang med at planlægge hvad hun gerne ville have med når hun bliver 4 om 3/4 år:). Men eftersom alt bliver opgjort i Rapunzel, Flynn Rider og Maximus var valget meget nemt for hende:)\nJeg fik et ønske om at Elias's dåbskage skulle være et tema over et af Hans Scherfigs billeder som hænger over hans vugge. Jeg synes det var en rigtig sød ide, og den perfekte ide til Elias - men også en hurdle at gå i gang med et projekt at så anerkendt en kunstner, som havde sin helt egen og meget genkendelige stil. Uanset hvad man gør, bliver det næppe som originalen. Men intet vover - intet vinder, og af al modgang lærer man fremgang :S Pyha, når fondanten først er på, så er der jo ikke alverdens tid til at dekorere. Så frem med IKEA drejepladen, og så ellers på med farverne, mens jeg var dækket ind i flere trøjer for ikke at fryse. Brrr... Derefter tog jeg et stykke bagepapir, og afmålte hvor meget plads jeg havde til at lave elefanter. Elefanterne er lavet med bas-relief teknik, hvilket gjorde det meget nemmere at styre konturene på elefanterne i forhold til at danne det af en klump fondant. Til bladene anvendte jeg blot 3 forskellige udstikkere, og håndmålede ovenpå.


Hingstefremvisning ved Schou & Skouboe - Ridehesten.com\nHingstefremvisning ved Schou & Skouboe\nUmiddelbart efter afviklingen af det danske mesterskab for ungryttere blev en perlerække af super velspringende avlshingste fra Schou & Skouboe samt en enkelt velgående dressurhingst\nChristian Schou har været travlt beskæftiget med at få tingene til at fungere på bedste vis ved det store mesterskabsstævne hos Schou & Skouboe, men han trak i ridetøjet og sprang selv Stakkato Dream ved hingstefremvisningen.\nAvlshingsten Cannavaros redet af Zascha Nygaard Andreasen.\nAvlshingsten Cortado redet af Zascha Nygaard Andreasen.\nPublikum stod parat og de unge mennesker havde kamera og kameratelefonerne klar, da Schou & Skouboe fremviste ti af hingstestationens avlshingste. Poul Graugaard fra Dansk Varmblods avlsledelse kommenterede hingstene, og forklarede samtidig for publikum, hvad der var hver enkelt hingst fortrin og styrker. De danske mesterskaber i springning for heste afvikles i denne weekend hos Schou & Skouboe i Sommersted. Arrangørerne har sat alle sejl til, for at gøre arrangementet interessant for både ryttere og publikum, og det er i høj grad lykkedes. Foruden afviklingen af mesterskabsklasserne for children, juniorer, ungryttere og seniorer afvikles flere springklasser. I morgen søndag er det mesterskabsdag, hvor det hele afgøres i mesterskaberne for children, juniorer og seniorer. Topkampen i alle mesterskaber er benhård, og meget kan ske. Der har de seneste dage været et stort antal besøgende hos Schou & Skouboe og foruden at overvære de spændende konkurrencer, så kan man besøge flere udstillere, der har gode tilbud på hylderne, samt hygge sig med grilpølser frisk fra den store grill, lækre is, samt i den mere sunde afdeling, salater, flutes mv. For de avlsinteresserede er der også informationer at hente, idet startlisterne har påtrykt afstamning og opdrætter, ligesom speakerne oplyser hestenes afstamning over højttalerne. Jeg kan kun opfordrer til, at man finder til det sønderjysker i morgen søndag, og oplever de spændende mesterskaber og de flotte rammer live.\nEn ponyspringrytters forventninger til Herning\n11-03-2016 13:36, af Thomas Bach Jensen\nDansk Varmblod og Ridehesten har været ude og besøge den succesrige ponyspringrytter Maria Barnewitz Schou\nOverbevisende dansk succes i Sopot\n07-06-2015 17:52, af Thomas Bach Jensen\nI går opnåede Andreas Schou værdifulde ranglistepoint ved det internationale springstævne i polske Sopot. I dag sprang både han og Linnea Ericsoon igen overbevisende\nAndreas Schou: – Jeg er spændt på OL-debut\n29-07-2021 15:23, af Annika Knudsen Lorentsen\nAndreas Schou rider inden længe ind i arenaen ved OL i Tokyo, hvor han får sin debut som OL-rytter, og det fortæller han, at han længe har drømt om, og han er spændt på at komme i gang


Medlemsflugt: De unge bliver væk fra håndboldklubberne | TV 2 Fyn\nMedlemsflugt: De unge bliver væk fra håndboldklubberne\nFærre fynboer vil kaste med håndbolde i deres fritid. Siden 2009 er medlemstallet faldet med 17 procent.\nVideo: SEBASTIEN NOGIER /Scanpix Denmark\n23. jan 2017, kl. 07:51 Bemærk: Artiklen er mere end 30 dage gammel\nHåndboldklubbernes medlemstal på Fyn er faldet markant siden 2009. Således var der dengang 13.630 medlemmer af Fyns Håndboldforbund, mens tallet i 2016 var nede på 10.452 medlemmer.\nDet er et fald på hele 17 procent i perioden. Dog har der været en lille fremgang det seneste år. Dermed er Fyns Håndboldforbund det eneste lokale forbund, der har en lille stigning.\nDe to erfarne håndboldherrer Mogens Mulle Johansen, formand for Fyns Håndboldforbund, og Mark Jespersen, direktør i Odense Håndbold, besøgte TV 2/Fyn til en snak om håndboldens udvikling på Fyn.\nLæs også Odense Håndbold overtager hallen: Hardcore hjemmebane på vej\n- I forhold til foreningerne, har vi været meget aktive. Vi har været ude og lave noget, der hedder håndboldkaravanen. Det vil sige, at vi i samarbejde med de lokale foreninger tager fat i skolerne, og så laver vi nogle håndbolddage for skolerne. Der siger de alle sammen, at det giver mellem 15 og 30 nye spillere, afhængigt af hvor store skolerne, som vi samarbejder med, er.\nFyns Håndboldforbund har også lavet kommunale netværk, så de lokale håndboldklubber bliver bedre til at samarbejde med hinanden. Det er især de 14 til 20-årige, som klubberne har svært ved at fastholde.\nVar det et oplagt bud for jer, at lave et akademi for de unge, som man også ser i fodboldverdenen?\n- Det er en god idé. Vi har haft en projektgruppe i gang i lang tid, som ser på det. Jeg tror, at vi inden for det næste halve år kan se nogle skitser og planer for det. Vi er også ramt af, at vi ikke har nogen efterskoler i Odense, siger Mark Jespersen, direktør i Odense Håndbold.\nLæs også GOG-talent: VM er en drengedrøm\nEfterskoler kan have den effekt, at de tiltrækker unge talenter til og fastholder dem i den lokale klub. Det ser man blandt andet i Oure Efterskole, som GOG får mange nye håndboldspillere fra.\nDet danske herrelandshold har haft mange flotte resultater. Senest vandt det guld ved de Olympiske Lege i Rio de Janeiro. Dog røg de ud i ottendedels finalen ved dette års VM, hvor de tabte til Ungarn søndag eftermiddag. Men de mange succeser har alligevel ikke fået trukket så mange ind på håndboldbanen.\n- Der er en vis distance til det. Der skal meget mere til i dag end bare at have et lokalt forbillede. Det skal altså være superstjerner, hvis man skal tiltrække de unge, siger Mark Jespersen.


Bakkedal - kurser og undervisning\nKurser om Neuropsykologi og Neuropædagogik\nmed Susanne Freltofte\nFå et tilbud om et kursus, der passer til det, du og din gruppe efterspørger lige nu\nSend en mail til bakkedal@bakkedal.dk med jeres kursusønsker eller ring til 59 51 20 30\nHer er nogle kursusemner:\nDu må vide noget om hjernens funktion, hvis du skal kunne forstå og støtte børn, unge eller voksne, der har en særlig hjernefunktion, og som samtidig har brug for din hjælp.\nPå vores kurser får du et hurtigt indblik i hjernens funktion, ud fra nogle modeller, der er til at forstå, selv om du ikke har læst meget om hjerner.\nAlle mennesker har krav på et liv, hvor de føler de trives og fungerer. Det gør man, hvis de ydre krav passer til hjernens aktuelle funktionsmuligheder.\nDet er vigtigt, at du får en fornemmelse for den enkeltes styrkeområder og svage sider, så du kan udfordre styrken og kompensere for svaghederne.\nBørn, unge og voksne med udviklingshæmning udvikler sig langsomt og stopper på et funktionsniveau, der svarer til et mindre eller større barn. Mød personen på en sådan måde, at du accepterer og udfordrer i forhold til funktionsniveauet. Regn med, at når man har haft et funktionsniveau på 3 år i 30 år, så kan man mange ting på dette niveau, som får dig til at tænke, så må han da også kunne……\nNår almindelige børn udvikles, så tager man gradvist nye dele af hjernen i brug, der kan noget, der er mere avanceret, derfor må de pædagogiske udfordringer i en vuggestue – i en børnehave – i indskolingen tage højde for, hvad børnehjerner kan på det udviklingstrin.\nDrenges og pigers hjerner fungerer lidt forskelligt, tager vi højde for det i hverdagen??\nAlle hjerner er et produkt af både arv og miljø i bredeste forstand, derfor reagerer mennesker meget forskelligt.\nI de første leveår hviler barnets udvikling på følelser og behov, som barnet lærer at forvalte, ved at spejle sig i omgivelserne. Den grundkultur barnet opbygger, danner fundamentet for meget af barnets udvikling og funktion resten af livet.\nAlle taler om ADHD, men hvad sker der i hjernen, når man har svært ved at holde fokus og sidde stille. Har alle med ADHD de samme hjernemæssige vanskeligheder??\nNoget fungerer anderledes i en hjerne, hvis man har autisme. Hvad giver mening for et menneske med en sådan hjerne???\nVores hjerner hviler på arternes udvikling gennem årtusinder, derfor rummer vi både primitive krybdyrinstinkter – basale pattedyrsfærdigheder og intellektuelle muligheder, som spiller sammen. Det er ikke altid at forstanden kommer til at styre - det kan du høre mere om på kurset.\nHvis man få en erhvervet hjerneskade, så bliver dele af hjernens funktion reduceret eller sat ud af drift – hvordan møder man dette menneske og får øje på mulighederne, samtidig med at ydre struktur eller din hjælp kompenserer for vanskelighederne.\nVores hjerner ommøbleres gennem hele livet, når vi tager nye oplevelser og ny læring til os. Et stykke henne i livet bliver det sværere, fordi aldring og måske demens reducerer hjernens funktion generelt eller specifikt, det har I måske brug for at høre mere om!\nVi har mange flere ideer og overvejelser, men nu vil vi gerne høre om dine ønsker og behov.\nTelefon: 59 51 20 30\nNeuropsykolog - cand. psyk.\nSpecialkonsulent i neuropsykologi\nbakkedal@bakkedal.dk eller ring til: 59 51 20 30, hvis du vil høre mere om vores kurser eller lave en aftale.\nBakkedal ApS - All rights reserved Bakkedal ApS - 2015


Tag: Fodbold | Sofisten\nThere are 12 posts tagged Fodbold (this is page 1 of 2).\nHjerneblødning i Vendsyssel\nJeg skal ikke sidde her og lege ledelsesekspert eller strategiguru. Men der er simpelthen visse sportsfranchises, der er så forrykt skruet sammen i hovederne, at de er kognitivt og intellektuelt ude af stand til at træffe rigtige og langsigtede beslutninger. Det er dem, som ikke kan gøre det kloge, om man så forærede dem løsningen kvit og frit. Dem, som konsekvent formøbler enhver mulighed, så den ender med at blive en byrde. Man kan fremhæve notoriske sorte huller som New York Knicks eller Chicago Cubs (indtil 2016).\nMen den klareste stjerne blandt disse forrygende tabere må dog være Vendsyssel FF, der i dag fyrede deres cheftræner Lasse Steensgaard.\nIsoleret set er det en forståelig beslutning. Tingene har sejlet under Steensgaard, og holdet taber igen og igen. Han har fået lang snor efter VFF standarder, og det var efterhånden evident, at han ikke ville få rettet op på tingene. Spillermaterialet er ikke til nedrykning, og han får ikke nok ud af truppen. I en situation, hvor der er brug for kampgejst, så er manden, der blev fyret i AaB grundet sin glædesløse træninger, næppe den langsigtede løsning.\nMen de vælger så at erstatte ham med … Michael Schjønberg?\nEn mand, der ikke har været cheftræner i en professionel klub siden 2011 (hvor det i parentes bemærket gik rædsomt med FC Vestsjælland)? Som senest hat været træner i Fyensserien? Som ingen meritter har på sit CV? Hvad er det for noget? Hvad kan han egentlig, altså udover at råbe højt? Hvordan når man som bestyrelse frem til, at han skal være den rette til at redde og udvikle klubben? Hvilke strategiske overvejelser kan der lægge bag sådan en hjerneblødning af en ansættelse?\nHvis ikke det var fordi jeg nærer en vis sympati for al nordjysk fodbold (KOM SÅ JAMMERBUGT FC!), så ville jeg sidde og klukle over hvor fjollede VFF er. Men nu er sagen imidlertid den, at klubben ligger til nedrykning i 1. division, at de ingen retning har ledelsesmæssigt, der er episke udskiftninger i spillertruppen hvert evigt eneste transfervindue og de hyrer/fyrer træner konstant. Det er absurd, og præcis den slags dispositioner, som man skulle tro at VFF’s ret nye ejere ville undgå. Det ville aldrig være nemt at opbygge en konkurrencedygtig professionel fodboldklub i Udkantsdanmark, men det er som om at de aktivt arbejder på sabotere sig selv.\nIgen: jeg er ikke ekspert, men hvis der er én ting alle succesfulde sportsfranchises – på trods af sportsgrene og landegrænser – har til fælles – så er det kontinuitet, et klart koncept og en strategisk retning. Der er en grund til New England Patriots, San Antonio Spurs og Ajax Amsterdam har succes henover årtier. De har en linje og identitet, som er holdbar og som de bygger ud fra. VFF? Ja, de har en tilsyneladende bindegal ledelse, en flok lejesvende i 6 måneder af gangen, et stort budget til at betale kompensation for trænerfyringer og et vindblæst stadion.\nJeg håber og beder til at nogen snart laver en intervention i en klub. Om ikke andet, så når de fyrer Schjønberg for at have brækket benene på en ungdomsspiller til en træning.\nVendsyssel fortjener bedre end det her.\ni Fodbold |\t 15. december 2020 | Giv lyd fra dig


Spejlet - E-bok - Flemming Dalsgaard - Storytel\n2 1 5 Författare: Flemming Dalsgaard\nDette menneske, hvis det da var et menneske og ikke en guddommelig udsending fra Olympen, var det sublime ideal, som alle stræbte efter. Hun kunne ikke længere tvivle på, at hvad hun havde for sig, var kvinden. Ikke bare kvinden, men selve mandkønnets arketypiske modsætning. Lucinda vidste ikke, hvordan hun skulle vælge imellem gråd og begær, for begge følelser kæmpede om overtaget. Hun gik videre. Hun vandrede forbi en lang række af disse åbenbarelser af skikkelser, der havde været fortidens virkelighed, men nu for evigt var tabt for verden. De stod her for hende som projiceret gennem en linse, der komprimerede fortiden og foldede den ud som en virtuel virkelighed. En virkelighed i hendes hjerne og hukommelse. Det var som et glemt minde om ungdommens tabte kærlighed, nu erindret som den drøm, der lever for vort blik, men som vi forgæves og afmægtige rækker efter. Det undviger os i sin evige uopnåelighed.\nFlemming Dalsgaard er uddannet radiograf og akademiingeniør. Han er vokset op med litteratur, men begyndte først sent at skrive selv. Hans præferencer er temmelig klassiske, og debutromanen Dæmring har hentet inspiration fra Hans Egede Schack og Karen Blixen. Herudover Draculapastichen Aliena – en fremmed kvinde og Kærlighedsvalget, som er en lille bog om Nibelungens Ring. I 2017 udkom romanen Deja-vu.


Ung mand stukket ned på gaden af tre indvandrere – politiet kalder det en tilfældighed, men det handler reelt om en krænkelseskultur » Den Korte Avis - Klar – Skarp – Seriøs\nDet er lørdag nat. En ung mand er på vej hjem. Da han krydser en gade i Rødovre, dytter en bil efter ham. Han gør fagter efter bilen og råber et eller andet. Bilen stopper øjeblikkelig og ud springer tre – måske fire – gerningsmænd. De løber hen til den unge mand og […]\nDet er lørdag nat. En ung mand er på vej hjem. Da han krydser en gade i Rødovre, dytter en bil efter ham.\nHan gør fagter efter bilen og råber et eller andet.\nBilen stopper øjeblikkelig og ud springer tre – måske fire – gerningsmænd. De løber hen til den unge mand og begynder at slå løs på ham. En af dem trækker en kniv og stikker ham i låret.\nDe er alle unge mænd af anden etnisk baggrund end dansk.\nTilfældighed eller krænkelseskultur?\nDen unge mand, der blev banket og stukket med en kniv, kender ingen af overfaldsmændene.\nDet får politiet til at kalde det et ”tilfældighedsoverfald”.\n”Han var på det forkerte sted på det forkerte tidspunkt”, siger Jens Møller fra Vestegnens Politi.\nMen det er højst sandsynligt ikke rigtigt.\nDet var næppe en tilfældighed, at den unge mand blev slået ned.\nFaktisk var det temmelig forudsigeligt. Han fik formentlig de unge indvandrermænd i bilen til at føle sig krænkede, fordi han havde trådt på deres ære ved at ”svare igen” med fagter og tilråb.\nDe unge indvandreres reaktion er højst sandsynligt udslag af den kultur, de kommer fra. En arabisk eller mellemøstlig kultur, hvor ære generelt spiller en altafgørende rolle for især mændene. Når æren er så vigtig, skal der meget lidt til for at føle sig krænket. Og æren forsvares typisk ikke med argumenter, men med vold.\nMan taler for eksempel om æresdrab på kvinder i muslimske lande. Men volden kan også ramme mennesker, som gerningsmændene ikke kender, fordi de kan føle sig krænkede at små ting som et blik eller en bemærkning.\nMænd med ikke-vestlig indvandrerbaggrund er da også overrepræsenteret i statistikken over personfarlig vold.Specielt mænd fra muslimske lande.\nTo mænd stukket ned på gaden i Glostrup\nNatten før havde der i Glostrup været et lignende tilfælde af ’tilfældig’ vold, som måske ikke var helt tilfældig.\nTo mænd var på vej hjem fra en fest. De havde forladt festen efter et skænderi med en tredje ung mand.\nPå gaden blev de omringet og overfaldet af en større gruppe mænd med anden etnisk baggrund. Begge mænd blev stukket med en kniv.\nDet er ikke oplyst om, der er en sammenhæng mellem skænderiet og overfaldet.\nMan skal kende årsagen for at gøre noget ved problemet\nDet er svært at få bugt med den voldelige adfærd og den personfarlige kriminalitet, hvis man ikke erkender årsagen.\nDer findes omfattende undersøgelser og analyser. En del af dem er skrevet af mennesker med indvandrerbaggrund, som gerne vil have os til at forstå den kulturelle baggrund for volden. To af dem er Ayse Deveci og Esma Birdi.\nAndre er Necla Kelek og Güner Yasemin Balci. De to sidstnævnte bor i Tyskland. Analysen er den samme, fordi den kulturelle baggrund er grundlæggende ens.


Blomkålssalat med quinoa - FriMad.dk - glutenfri & laktosefri opskrifter\nSkrevet af Ane d.\t 27. januar 2012 Salater og grønt tilbehør\nHvis man ikke er så meget til alt det brød – heller ikke selvom det er glutenfrit – er gode, glutenfri frokostalternativer ofte svære at komme på. En mulighed er selvfølgelig at medbringe rester fra gårsdagens aftensmad.\nMen man kan også (og specielt hvis man ikke har mulighed for at opvarme sin frokost) medbringe en fyldig og mættende salat. Ikke sådan en luftig en af iceberg, men én der kan lægge en god bund.\nDenne her salat er nem at lave, splatter ikke ud og kan uden problemer spises out-of-the-lunchbox uden opvarmning. Og så mætter den godt pga. det høje proteinindhold i quinoaen. Egner sig derfor godt til madpakken, men smager også godt som aftensmadstilbehør til fx kylling.\nSe også hvordan du kommer i gang med at lave de lækreste bønnesalater.\nOlivenolie & citronsaft\nSkyl 2 dl quinoa i koldt vand og kog den i 3½ dl vand med lidt salt i 10 minutter. Lad det derefter stå og trække i 10 minutter.\nSkær/knæk blomkålshovedet i fine, små buketter. De bliver finest, hvis man knækker stykkerne af.\nHalver cherrytomaterne og skær agurken i passende salattern.\nBland quinoa, blomkål, cherrytomater og agurk sammen i en stor skål og overhæld med olivenolie og citronsaft efter smag.\nGod til madpakken Vegetar\nLea Raun på 5. november 2015 08:13\nAne på 15. november 2015 19:49\nHmmm, det er lidt svært at svare på, men det er en godt stor portion, og quinoa mætter meget hurtigere end grøn salat. Jeg laver ofte kun halv portion. Men salaten kan heldigvis holde sig okay længe i køleskabet uden at blive kedelig, hvis det skulle tage et par dage at få spist det sidste.


- Billede af Attache Resort Motel, Wildwood Crest - TripAdvisor\n- Billede af Attache Resort Motel, Wildwood Crest\nSøg USA›New Jersey (NJ)›Jersey Shore›Cape May County›Wildwood Crest›Wildwood Crest Hoteller›Attache Resort Motel-billeder\nBillede: “How could you not love this???\naf Attache Resort Motel\nNr. 20 af 67 hoteller i Wildwood Crest Udmærkelsescertifikatet Hotellets websted\n5711 Ocean Ave, On the Beach at Heather Road, Wildwood Crest, NJ 08260-4353 Tilbud og Meddelelser Pakketilbud\n“Great stay at the Attache!”\t18/08/2016\nBidrager på niveau 4 anmeldelser 5 nyttige stemmer Anmeldt 8 juli 2012\nTak for din vurdering. Indberet Har du besøgt Attache Resort Motel? Fortæl om dine oplevelser!\nTilføj billede Se alle 193 anmeldelser af Attache Resort Motel Udforsk lignende hoteller Aqua Beach Resort 909 anmeldelserVis priser 0.2 km Paradise Oceanfront Resort 325 anmeldelserVis priser 1.9 km Adventurer Oceanfront Inn 821 anmeldelserVis priser 0.3 km Vis alle hoteller i Wildwood Crest Om os


Borgmester efter endnu en hjemmeplejekonkurs: - Det er noget forbandet svineri | TV2 Nord\nBorgmester efter endnu en hjemmeplejekonkurs: - Det er noget forbandet svineri\nDin Hjemmepleje ApS gik tirsdag konkurs. Konkursen var endnu en i en stribe af konkurser blandt private plejefirmaer, og borgmester i Hjørring Kommune Arne Boelt kræver nu handling fra Christiansborg.\n03. maj 2017, kl. 17:29\n611 borgere i Frederikshavn og Hjørring Kommuner fik tirsdag besked om Din Hjemmepleje ApS - det private plejefirma borgerne havde valgt til at forestå hjemmepleje og rengøring - var gået konkurs.\nDet samme gjorde borgmester Arne Boelt (Soc.dem.) med et varsel på blot 30 minutter. Efter den halve time ville firmaets biler være kørt i garage, og kommunen ville dermed have overtaget ansvaret for de godt 600 borgeres pleje.\n- Situationen, vi bliver bragt i, er under al kritik. Vi bliver bekendt med det om morgenen og får 30 minutter til at reagere, ellers bliver bilerne kørt i garage. Det synes jeg, er noget forbandet svineri, for at sige det lige ud, lyder det bramfrit fra borgmesteren.\nSammen med sin administration så borgmesteren ingen anden mulighed end at betale for Din Hjemmeplejes videre drift i 14 dage. I den tid kan kommunen så få klarhed over situationen og give borgerne mulighed for at vælge en ny plejeleverandør.\n600 ældre nordjyder er ramt af hjemmepleje-konkurs\nDin Hjemmepleje ApS' konkurs er blot endnu en konkurs i en efterhånden lang række af konkurser i plejesektoren. Siden 2015 er 10 plejefirmaer i Nordjylland gået konkurs og på landsplan er 44 firmaer siden 2013 blevet erklæret konkurs. Den tendens får borgmesteren til at kræve handling fra Christiansborg.\n- Det her er borgere, der skal have livsvigtige ydelser. Pyt med rengøringen, det er ikke det vi taler om. Det er borgere, der skal have livsvigtige ydelser, og så kan det altså ikke passe, at man får 30 minutter fra Kammeradvokatens side til at reagere på noget i Hjørring Kommune, vi slet ikke er forberedt på, lyder det fra borgmesteren, der, hvis man ikke vil gøre noget for at forhindre antallet af konkurser, vil have etableret et kommunalt nødberedskab, der kan iværksættes.\n- Men det allerbedste vil være, hvis staten laver et akkrediteringsfirma, der sørger for, at de firmaer, der byder på opgaven, er godkendt til det.\nPå Christiansborg møder borgmesterens utilfredshed forståelse, og hans kald for handling ligeså.\n- Jeg synes, det er en skandale. Man gambler med de ældres tryghed, og det er rigtig ubehageligt, når man har brug for hjemmepleje, at dem der skal levere det, pludselig går konkurs, siger Stine Brix, der er Enhedslistens ældreordfører. Hun vil gå så vidt som at fjerne de private plejefirmaer helt fra området og give opgaven tilbage til kommunerne.\n- Det er en opgave for det offentlige. Det er ikke meningen, man skal tjene penge på hjemmepleje, og det er det, der går galt gang på gang, siger hun.\n- De private firmaers formål med at være i velfærden er at tjene penge. Vi ser stribevis af konkurser, men vi ser også private plejevirksomheder, der bare forsvinder uden at gå konkurs - bare smider håndklædet i ringen og efterlader kommunen med opgaven, siger hun videre.\nRegeringen har iværksat et såkaldt servicetjek, der skal undersøge tilstanden i plejesektoren, og efter sommerferien komme med forslag til, hvordan man kan forbedre området og reducere antallet af konkurser markant, men der er ikke noget at vente på, hvis man spørger Stine Brix.\n- Jeg synes regeringen trækker tiden. Det er ikke så kompliceret. Vi har en regering, der desværre gerne vil privatisere og udlicitere endnu mere af vores velfærd, men det der er behov for, er, at man konstatere at prisen for det er konkurser og utryghed for vores borgere, og det skal vi væk fra. Vi skal prioritere vores velfærd, så den fungerer.\nStine Brix' og Enhedslistens forslag om at give hjemmeplejen tilbage til kommunerne møder opbakning hos Arne Boelt i Hjørring. Ikke fordi, han er ultimativt imod privatisering og udlicitering, men fordi det ifølge ham ikke giver mening på plejeområdet.\n- Lige nøjagtig på det område her, tror jeg ikke der er et marked, så der kunne jeg godt være enig med Stine Brix, men ellers ved jeg jo godt hvordan vindene blæser med at man skal prøve prisen. Men her tror jeg faktisk ikke, der er et marked. Det viser det her, at der ikke er, siger Arne Boelt.


Billige Rullegardiner i Løvskal → Danmarks billigste rullegardiner!\nEr du på udkig efter rullegardiner i Løvskal? Så behøver du ikke lede længere. På Gardinbestillingonline.dk finder du de bedste og billigste rullegardiner i Løvskal. Vi vil gerne gøre det nemmere at bestille rullegardiner i Løvskal online, da det længe har været en branche hvor det har været kotymen at gå ned i den lokale gardin butik.\nVed at gøre processen nem og overskuelig i forhold til at finde det rigtige gardin i Løvskal, så bliver det straks noget nemmere at finde frem til de gardiner der passer til dit hjem. Derudover ydes der selvfølgelig også god support i forhold til at finde det helt rigtige produkt, så du skal altid føle dig velkommen til at ringe til vores partners direkte linje, hvis der er noget du er i tvivl om i forhold til køb af rullegardiner i Løvskal. Læs mere her.\nRullegardiner i Løvskal gjort nemt\nDer er ingen tvivl om at det godt kan være lidt uoverskueligt at skulle finde frem til de bedste gardiner, hvis det er noget man ikke har prøvet før. Derfor har vores partner selvfølgelig sørget for at have gode guides til hvad man bør vælge, som du kan finde på deres hjemmeside. Så hvis du er i tvivl om hvad du skal vælge af rullegardiner i Løvskal, så læs deres udførlige guides eller tag kontakt til deres support.\nStep by step til at vælge de rigtige rullegardiner i Løvskal\nDet bliver ikke nemmere end det, hvilket også er med til at deres popularitet har været støt stigende gennem de sidste par år. Dette har været med til øge konkurrencen på rullegardiner i Løvskal, da det ikke længere er nødvendigt at handle i din lokale gardinbutik eller få en person ud for at måle op. Som garanti gives der også at hvis man måler forkert, så betaler vores partner for dine gardiner, hvilket må siges at være en væsentlig fordel, især hvis man føler sig en anelse usikker på at måle selv. Mere info.\nRullegardiner Jonstrup Furesø\nRullegardiner Modvig Billund\nRullegardiner Bregninge Guldborgsund\nRullegardiner Rosenvænget Aarhus


Hvad skal du lave i juleferien? Jeg skal bl.a. lægge puslespil\nNu er det efterhånden ved at være længe siden, jeg sidst havde ferie, og derfor glæder jeg mig rigtigt meget til juleferien, som står i hyggens tegn. Jeg skal lægge puslespil, spille kort, gætte kryds og tværs, og så skal jeg ikke mindst se alle de julefilm, der bliver vist i fjernsynet.\nJeg skal nok også afsætte lidt tid til at se min familie, men det har jeg jo også rig mulighed for, når jeg har ferie i hele to uger. Så kan jeg både nå at lægge masser af puslespil og andet hjernegymnastik og samtidig også have tid til at besøge familien og spise julemad i lange baner. Ih hvor jeg bare elsker julen!\nHvad med dig, hvad skal du lave i juleferien? Ja hvis du altså overhovedet har ferie.\nJeg synes det er rigtigt sjovt at høre om, hvad I andre går og laver, så du må meget gerne smide en kommentar her på bloggen, hvor du skriver om, hvad du skal lave her i juleferien. Skal du mon lægge puslespil og nogle af de andre ting, som jeg også har planer om at lave?\nOne comment InSpil & Leg\ndecember 18, 2012 kl. 10:16 am\nJeg skal, ligesom dig, lægge puslespil i juleferien. Jeg har i øvrigt ønsket mig en masse nye puslespil i julegave, som jeg naturligvis håber, jeg får!


Bliv frivillig | Folkemødet\nDrømmer du om at blive en del af et unikt fællesskab i demokratiets tjeneste, så bliv frivillig på Folkemødet!\nHvert år deltager engagerede frivillige fra hele landet når vi skaber hele Danmarks demokratifest. Her bidrager alle med at styrke vores demokrati og skabe de bedste rammer for den vigtige demokratiske samtale der foregår på Folkemødet. Og vi kunne ikke gøre det uden vores frivillige.\nI år vender Folkemødet tilbage i fuld form. Det vil sige et Folkemøde som vi kender det, med masser af aktiviteter, gæster og fantastiske frivillige. Der er åbent for tilmelding til at blive frivillig på Folkemødet 2022.\nVi glæder os til at skabe Folkemødet sammen med jer!\nHvad laver man som frivillig på Folkemødet?\nOpgaverne er mange og varierede, ligesom vores frivillige. De mange arrangører skal serviceres. Tusindvis af gæster skal guides rundt på pladsen eller have serveret mad og drikke. Der skal indsamles viden undervejs. Og meget, meget mere.\nUdover at hjælpe til med at skabe Folkemødet, bliver man som frivillig også del af et fantastisk fællesskab de frivillige i mellem. F.eks. samles vi og lærer hinanden at kende i vores frivillig-område, Volunteer Village. En hyggelig "lejr" på festivalpladsen med lounge møbler, egen bar og smuk udsigt over Østersøen.\nVi har også brug for hjælp udover folkemødedagene\nDet største arbejde ligger selvfølgelig i uge 24, hvor vi holder Folkemøde. Men vi har både brug for hjælp før og efter festivalen, og også på andre tider af året. Så tag gerne fat i os for at høre mere om muligheder for at bidrage hele året rundt.\nVi sørger selvfølgelig for kost og logi under folkemødet.\nDer vil være fuld forplejning under Folkemødet. Vi spiser i Nordlandshallen, og der vil være både vegetariske og veganske muligheder.\nSom frivillig har du tre muligheder for overnatning under Folkemødet.\nDu kan sove på Kongeskærskolen med en hel flok andre frivillige. Her overnatter man i skolens klasselokaler og gymnastiksal.\nDu kan selv tage telt med og få en gratis teltplads på Ungdomscampen (du behøver ikke identificere dig som ung).\nDu kan selv sørge for overnatning (f.eks. med venner, dit eget sommerhus eller hvis du allerede bor på Bornholm).\nTransporten bliver i år med Bornholmerbussen. Afgang er onsdag den 15. juni - med bussen fra København enten kl. 12:35 eller kl. 14:35. Transporten hjem fra Rønne bliver søndag den 19. juni enten kl. 08:30 eller kl. 16:30.\nVi sørger selvfølgelig også for transport til og fra Rønne.\nTilmeld dig Folkemødets frivillignyhedsbrev og hold dig opdateret på Folkemødet og de andre spændende aktiviteter vi planlægger.\nHar du problemer med at ansøge eller yderligere spørgsmål, hører vi altid gerne fra dig.\nDu kan kontakte os på frivillig@folkemoedet.dk.


Glem ikke patienten | Smith & Nephew - Denmark\n› Glem ikke patienten\nGlem ikke patienten, der har såret\nDer vil ikke blive brugt nogen ubehagelig sårbehandling. Patientperspektivet er i stadig fokus for operationssygeplejerske Ann-Mari Fagerdahl, ph.d. Under et ekspertmøde i København i slutningen af sidste år tog hun betydningen af faktorer som lyd, synlighed og følelsen af ubehag ved valg af sårbehandling op.\nI 2006 havde sårbehandling med negativt tryk været i kommerciel brug i over ti år. Men da operationssygeplejersken Ann-Mari Fagerdahl forsøgte at finde materialer om hvad patienterne mente om deres behandling, opdagede hun, at der var et kæmpe hul.\n– Der var ikke en eneste udgivelse, der havde patientperspektivet som hovedfokus. Dette faktum blev starten på min egen forskning.\nHun forsvarede sin doktordisputats i 2013 ved Karolinska Institutet i Stockholm med afhandlingen “Negative pressure wound therapy - treatment outcomes and the impact on the patient’s health-related quality of life”. Hendes studier viser gode helingsresultater for størstedelen af de behandlede patienter, men også at patienter, der gennemgår sårbehandling, har meget forskellige fokus, problemer og behov.\n– Der er jo et helt menneske rundt omkring selve såret. Det er vigtigt at vide mere om denne persons livssituation. Det er ikke kun sårhelingen, som patienten bekymrer sig for.\nAnn-Mari Fagerdahl beskriver for eksempel patienter, der væmmes ekstremt meget over sine egne sår. Og der er dem, der skammer sig over at have sår. For disse patienter er det alfa og omega, at behandlingen ikke ses. Det kan være forskellen mellem en god og en dårlig livskvalitet at slippe for konstant at blive mindet om sine sår. Og somme tider handler det mere om eksistentielle spørgsmål.\n– Efter et traume kan den rette sårbehandling give en fornemmelse af beskyttelse, at en skadet krop er intakt.\nModerne engangssystemer til sårbehandling med negativt tryk har bidraget meget til patientkomforten, og i dag bliver der fokuseret endnu mere på livskvalitet.\n– Ofte er sårhelingen sammenlignelig mellem forskellige anordninger, og så er der brug for andre bedømmelsesgrundlag, som for eksempel hvor nem den er at håndtere for personalet, og hvordan den påvirker patientens oplevelse.\nDet er naturligvis vigtigt at undgå lækage og lugt. Lyd kan også være forstyrrende. Et apparat, der støjer, kan forstyrre søvnen både for patienten og for en eventuel partner. Det er også meget generende at skulle bære rundt på noget, som udsender kunstige pruttelyde, når man er i byen.\n– Det er vigtigt også at tænke på de sociale aspekter. Der er også en hel del stigmatisering omkring sår, som noget flovt, forkert og urent.\nSom konklusion er Ann-Mari Fagerdahls hovedpointe, at patientkomforten bør styre valget af sårbehandling for hver specifik patient.\n– Hvis jeg vælger noget, der ikke er praktisk, vil patienten ikke bruge det. Så ender vi med et compliance problem, som gør, at vi tror, at behandlingen er ineffektiv, når det i virkeligheden handler om, at den ikke er blevet anvendt. Patienten skal helt enkelt kunne leve sammen med sin behandling.\nFodnote: artiklen er baseret på Ann-Mari Fagerdahls forelæsning ”Impact of single use NPWT on human factors.” , på det internationale NPWT-ekspertmøde i København, november 2016.


Carsten Røy - Quantec ApS\n- indehaver og tømrermester\nCarsten er tømrermester og ejer af Quantec ApS, som blev stiftet i 2007. Som ”mester selv” er han manden med den lange tømrererfaring, og han har fingeren på pulsen, så han altid er opdateret på, hvad der skal til for at udføre godt tømrerarbejde.\nCarsten er udlært tømrer og var i mesterlære hos daværende Tømrermester Ejvind Christensen i Varde, hvor han blev udlært i 2001. Herefter arbejdede han som tømrersvend hos et par tømrerfirmaer og byggefirmaer i lokalområdet, indtil han i 2007 tog springet til at blive selvstændig og startede tømrerfirmaet Quantec ApS.\nNår carsten ikke er på arbejde...\nNogen vil sige, at man som selvstændig altid er på arbejde, men naturligvis har Carsten Røy også et liv ved siden af arbejdet. Carsten bor sammen med Louise i et ældre hus i Varde midtby, hvor de har en smuk udsigt over Varde Å og ”indgangen” til Nationalpark Vadehavet. Huset har Carsten selv renoveret fra yderst til inderst og fra kælder til loft. Og der er kræset for detaljerne.\nNår Carsten rigtig skal ”slappe af”, sætter han sig på sin Mountainbike og cykler en tur i skoven eller ud i det blå. Selv, sammen med vennerne i Varde Cykelklub eller sammen med Sonny, som er ansat som tømrer i Quantec.\nDer bliver også tid til at gå på jagt, så for Carsten er naturen en vigtig en del af fritiden – hele året.


Velkommen til vores nye hjemmeside - Exide\nVi har mange besøgende på en dag, og vi ved, at de fleste er på udkig efter det rigtige batteri til bilen, båden, lastbilen, motorcyklen, eller til andre behov. Vi har derfor gjort det endnu nemmere at finde det rigtige batteri, samt alle de tekniske oplysninger – kun et klik eller to! Og mest sandsynligt, er der også en forhandler i nærheden af hvor du er. Brug søgningen efter forhandlere og finde den forhandler der er nærmest dig. I menuen til venstre finder du nogle korte tips og forklaringer på, hvordan batteriets ydeevne og temperatur hænger sammen. Gode batterier og god lader giver bedre ydelse og længere levetid.


FilmnytDVD – Krigen\nSeneste opdatering: 7. maj 2017 • Anmeldelser i denne kategori: 121\nMedvirkende: Pilou Asbæk, Søren Malling, Tuva Novotny, Charlotte Munck, Dar Salim, Dulfi Al-Jaburi, Tobias Lindholm m.fl.\nVarighed: 110 minutter Originalsprog: Dansk\nUdgivet: 28. januar 2016\nKompagnichef Claus Michael Pedersen (Pilou Asbæk) og hans deling er udstationet i Afghanistan som fredsbevarende styrke.\nDagene går med patruljeringer for at være synlige i området og skabe kontakt til civilbefolkningen, der gerne skal vindes over på soldaternes side og modarbejde Taleban.\nMen det er et farefuldt arbejde. Snigskytter, miner og talebanere lurer overalt.\nHjemme i Danmark forsøger Claus Michaels kone, Maria (Tuva Novotny), at holde styr på den resterende familie. De har tre børn, lille Elliot, mellembarnet Julius og storesøster Figne.\nDe savner alle deres far, men reagerer på hver deres måde. Især Julius er oprørsk og lidt af en mundfuld for Maria.\nFamilielivet forsøges at holdes gående med et dagligt telefonopkald fra Afghanistan. Men deres virkeligheder ligger milevidt fra hinanden og det er svært for alle.\nUnder en rutinemæssig patruljering kommer delingen i svær ildkamp med sårede til følge. For at redde sine mænd, træffer Claus Michael en hurtig beslutning. Dette får konsekvenser for ham, hans mænd og, ikke mindst, på hjemmefronten.\nKrigen er nomineret til en Oscar for bedste udenlanske film, og det bliver spændende af følge. Derudover er filmen nomineret til yderligere fem internationale filmpriser.\nKrigen er et stærkt og vedkommende drama, som skildres fint og sobert. Her er ingen helte eller skurke.\nDet er bare soldaternes dagligdag, hvor beslutninger skal tages her og nu. Der er ingen tid til at diskutere, debattere eller tænke over beslutningers konsekvenser. Det er trods alt deres liv, der står på spil.\nInstruktøren, Tobias Lindholm, er en produktiv og spændende herre. Han står også bag Kapringen og R. Desuden har han skrevet manuskript til blandt andre 9. april og Kollektivet.\nAlle seværdige og nærværende film, der helt klart kan anbefales.\nSkuespillerne giver hver især hinanden fint med- og modspil. Især var jeg fascineret af Marias rolle, glimrende spillet af Tuva Novotny. Hun kendes fra blandt andre gyseren Possession og Den sorte Madonna.\nPilou Asbæk er efterhånden en af dansk films store stjerner. Han er en formidabel skuespiller og kendes fra blandt andet sin glansrolle som Simon Spies i Spies & Glistrup, R, Kapringen og To verdener.\nKrigen er en vigtig film, der på en fin måde får flettet flere problematikker ind i hinanden. Ikke mindst problemet med at få hjemmefronten til at fungere, på trods af distancen og omstændighederne.\nJeg kan varmt anbefale Krigen. En god aktuel historie med fine skuespilpræstationer. Så sæt de 110 minutter af og nyd en dansk film i Oscar-klasse.\n• Danske film


SOM-OM 2:6 af L. Rae Lake. Esoterisk artikel - En nærmere relation til Shamballa betyder, at man skal anvende den kraftigste energi i verden - intelligensen - den abstrakte intelligens. (Side 2 af 8)\nSOM-OM 2:6 - et begreb, der kan føre til et monadisk liv\nSOM-OM 2:6 - et begreb, der kan føre til et monadisk liv (2 af 8)\nEn relation til Shamballa betyder, at man skal anvende den kraftigste energi i verden - intelligensen - den abstrakte intelligens.\nShamballisk frihed i væren\nEn abstrakt følelse af det evige "nu" frigør mennesket fra en personlig, dimensional og adskillende tænkning. Det betyder ikke, at den ikke kan bruges. Det kan man, hvis man vil, for det er ved hjælp af tænkningen, at man esoterisk kan identificere sig med den monadiske ånd, der gradvis åbenbarer et nyt element i den guddommelige vilje − et synteseskabende shamballisk liv − der er ét med et større liv. Når mennesket ikke længere styres af konflikt, skifter det fra hierarkisk forståelse til at deltage i shamballisk frihed i væren. Hvis man ændrer sin holdning, så man ikke længere tager tingene personligt, ville alle være villige til at arbejde som en enhed med den guddommelige vilje og dens planetariske refleksion − den abstrakte intelligens − og det er muligt, mens man er i inkarnation. Det letter den indre og direkte kontakt med den shamballiske kraft, der ikke er modificeret af sjælens differentierende bevidsthed, og man ser, at intelligens spænder over og er endda større end det bevidste planetariske spændingsfelt mellem Shamballa og dens refleksion − menneskeheden. De mennesker, der er mere interesseret i at udforske den shamballiske syntese end i at udforske sjælsbevidstheden, bliver et vigtigt planetarisk mellemled, der kan udvikle muligheden for, at menneskehedens erkendelser kan modtages fra Shamballa.\nFortolkningsevnen er afgørende i overgangsperioden, for at fortolkningen fra de "mange sjæle" til den ene sjæl og fra hierarkisk bevidsthed til shamballisk erkendelse kan blive korrekt.\n"Hierarkiets arbejde i forbindelse med menneskeheden består af to dele: Et arbejde med det individuelle menneske for at vække det til sjælsbevidsthed, og desuden at arbejde med menneskeheden som sjæle, sådan at de (når de kan fungere på sjælsplanet og som bevidste enheder i Guds rige) kan begynde at se det mål, som Gud selv stræber efter. Den anden del af arbejdet er først nu ved at blive mulig, fordi menneskeheden er begyndt at respondere på tendensen til syntese og at reagere på det guddommelige princip om logisk sammenhæng, sådan at de (stimuleret af deres grupperelation) i forening kan fornemme visionen og reagere på princippet om udholdenhed."\nTeknikken til at uddanne sig omfatter identifikation, og pligten over for de, der gik forud, over for hinanden og over for fremtidige generationer, er at fortolke åndsvidenskaben korrekt og sådan, at det, den oplyser, også inkluderer én selv. Man er ikke selv i stand til at afgøre, om man er parat. Det skal man bevise. Det er den "rigtige indre bevidste" hierarkiske måde at arbejde på, og den kan man bruge til at få en bedre overensstemmelse som én sjælsintelligens, for kun som én kan man deltage skabende i den shamballiske erkendelse på alle måder.\n Alice A. Bailey: Esoterisk Psykologi, II, s. 238\nDownload-fil: SOM-OM-metoden 2:6 - L. Rae Lake\nLæsefil med vendbare sider: SOM-OM-metoden 2:6


Indefodbold odds | Spil på DM i indendørs fodbold 2017 + live stream\nIndefodbold er populært for både rigtige fodboldspillere og amatører, men er du klar over, at du kan oddse på stævnerne? Fra sæsonens start i november til slutningen med finalen ved DM i indefodbold 21. januar 2017, kan du således oddse på 'indendørs'. Det er dog kun ganske få bookmakere, der lader dig spille på vindere af turneringer og kampene. Derfor har vi listet disse og alle spilmuligheder op for dig, så du ikke længere skal søge efter odds på DM i indefodbold 2017.\nOdds på DM i indefodbold 2017\nSom hovedsponsor for DM i indefodbold er det helt logisk, at 888sport* – en af Danmarks største bookmakere – har odds på finalestævnet og kulminationen på sæsonen for indendørs fodbold. Oddsene på årets finalestævne er nu klar, så du kan spille på vinderen, topscorer, bedste spiller, kampene med mere. Alt sammen foregår hos 888sport*.\nHvem vinder DM?\nGardin Lis: 2,75 - SPIL HER >>*\nKvix: 2,75 - SPIL HER >>*\nMD Rustfri: 6,00 - SPIL HER >>*\nHobro Apotek/Grøndlund Gruppen: 7,50 - SPIL HER >>*\nMalerfirmaet Søren Berthelsen: 9,00 - SPIL HER >>*\nGrafisk ID: 12,00 - SPIL HER >>*\nTorntoft & Mortensen: 20,00 - SPIL HER >>*\nBlue Water Shipping: 20,00 - SPIL HER >>*\nMidtjysk Tag: 25,00 - SPIL HER >>*\nFyns Bageri Service: 30,00 - SPIL HER >>*\nLive stream DM i indendørs fodbold 21. januar\nSom noget nyt kan du live streame DM i indendørs fodbold. Så selvom du ikke sidder i hallen i Grenå 21. januar 2017, kan du følge alle kampene - og eventuelt spille på dem hos 888sport*. Det er TiFo Sport, som står for dette live stream, der er gratis og tilgængeligt for alle via computer.\nSe DM i indefodbold via live stream: KLIK HER!\nLøbende odds fra 888sport på alle kampe\nDer spilles 26 kampe i de to indledende puljer, og efterfølgende er de 11 knald eller fald-kamp inklusiv finalen, og der er derfor masser af muligheder for løbende at oddse hos 888sport*, når der kommer odds på kampene.\nSpil på indendørs fodbold i løbet af sæsonen\nSæsonen for indefodbold er kort og intensiv med de første såkaldte GPM-stævner (giver point til DM i indefodbold) i slutningen af november. Herefter følger et intensivt program med op til flere stævner hver weekend frem til start/midt januar, inden finalestævnet finder sted midt/slut januar. Du kan i løbet af sæsonen spille på udvalgte af GPM-stævnerne hos 888sport*, inden du naturligvis kan oddse på finalestævnet i januar.\nVejen til finalen i indendørs fodbold\nDet er den såkaldte GPM-rangliste, der afgør hvem, der kommer med til DM i indefodbold. I løbet af sæsonen samler alle hold point sammen ved de forskellige stævner, og her kommer de ni bedste så med – dem, der har scoret flest point. Der tildeles desuden et wildcard til et 10.- og sidste hold.\nVærd at vide før du oddser på DM i indefodbold\n- Hver kamp varer 10 minutter\n- I de sidste 60 sekunder af kampen stoppes tiden, hver gang bolden er ude af spil\n- Fra semifinaler og frem trækkes der lod om hvem, der får lov til at starte med bolden\n- Avancement fra puljerne afgøres ved, at de tre bedste hold i hver pulje med flest point går videre til mellemrunden. Ved pointlighed afgør antal point og mål i indbyrdes møde. Er der stadig dødt løb, gælder målforskel og derefter flest scorede mål.\n- I mellemrunden deles puljerne igen op i to med tre hold i hver. De to bedste hold går videre til semifinalerne, mens 3'erne spiller om 5. pladsen.\n- Der spilles med "Golden Goal" i semifinaler, finale og placeringskampe.\n- Gult kort udviser spilleren for resten af kampen, mens det ramte hold må sætte en ny mand på banen, når/hvis der scores mod dem.\n- Rødt kort udløser udvisning i den pågældende samt den efterfølgende kamp og eventuel karantæne fra stævnet.\n- DM-finalen er den suverænt bedst betalte, når det kommer til præmiepenge. Vinderen tager 25.000 kroner, mens 2. pladsen napper 10.000 kroner og 3. pladsen 5.000 kroner. Det kræver en 6. plads for "at komme i pengene", som udløser 1.200 kroner.\nOptakt: Gardin Lis og Kvix kommer til at slås om DM-titlen\nGardin Lis vandt sidste års DM i indefodbold, og hos 888sport* er de sammen med Kvix favoritter til dette års udgave af Danmarksmesterskabet.\nPå GPM-ranglisten er de forsvarende mestre fra Gardin Lis dog nede på fjerdepladsen med blot 68.500 point, mens Kvix topper listen med 130.500 point. Kvix-holdet har indtil videre været suverænt, og forspringet ned til MD Rustfri på andenpladsen er på over 50.000 point.\nGPM-ranglistens førerhold Kvix og de forsvarende mestre fra Gardin Lis må tage favoritværdigheden på sig, mens MD Rustfri og Hobro Apotek/Grønlund Gruppen regnes for at være outsidere, der har muligheden for at overraske.\nFlere odds til DM\nVi har samlet endnu flere odds på DM-turneringen til dig. Der er masser af spilmuligheder, så du kan helt sikkert finde noget, der er værd at smide et lidt håndører efter.\nHvem vinder pulje 1?\nKvix: 1,33 (888sport*)\nGrafisk ID: 4,00 (888sport*)\nHobro Apotek/Grønlund Gruppen: 5,00 (888sport*)\nMidtjysk Tag: 15,00 (888sport*)\nFyens Bageri Service: 20,00 (888sport*)\nHvem vinder pulje 2?\nGardin Lis: 1,75 (888sport*)\nMD Rustfri: 2,65 (888sport*)\nMalermester S. Berthelsen: 3,50 (888sport*)\nTorntoft & Mortensen: 12,00 (888sport*)\nBlue Water Shipping: 15,00 (888sport*)\nKvix: 2,25 (888sport*)\nMD Rustfri: 3,25 (888sport*)\nGardin Lis: 3,50 (888sport*)\nMalerfirmaet S. Berthelsen: 7,50 (888sport*)\nHobro Apotek/Grønlund Gruppen: 8,00 (888sport*)\nMikkel Agger: 2,50 (888sport*)\nMartin Thomsen: 4,25 (888sport*)\nMark Tubæk: 4,25 (888sport*)\nMatias Fjeldal Olsen: 7,50 (888sport*)\nSead Gavranociv: 8,00 (888sport*)\nHvor mange mål scorer topscoreren?\n0-5: 75,00 (888sport*)\n6-10: 10,00 (888sport*)\n11-15: 2,00 (888sport*)\n16-20: 1,85 (888sport*)\n21-25: 5,00 (888sport*)\n26 eller flere: 12,00 (888sport*)\nHvor mange kampe afgøres af Golden Goal?\nIngen: 5,00 (888sport*)\nEn: 3,50 (888sport*)\nTo: 3,00 (888sport*)\nTre: 3,50 (888sport*)\nFire: 5,00 (888sport*)\nFem: 15,00 (888sport*)\nBookmakere til fodbold


SUB 09 - Tornby 4-3 (1-1)\n20.min. 1-1. Ditte Sjømann (Maria Svenningsen)\n51.min. 2-1. Charlotte Kjølhede (AK)\n57.min. 3-1. Ditte Sjømann (Charlotte Kjølhede)\n77.min. 4-2. Kathrine Bach Møller (Mie Lund)\nAdvarsel til en Tornby-spiller\nUdskiftere: Mie Lund, Else Astrup og Maria Johansen\nPå et solbeskinnet og jubilæumspræget Ulbjerg Stadion var det en flok topmotiverede SUB-piger, som mødte op til kamp imod Tornby. Alle var vist indstillede på at revanchere sig ovenpå torsdagens katastrofale indsats imod Vejgaard. Og med et talstærkt publikum i ryggen, og jubilæumsfest senere på aftenen, kunne det kun blive en god kamp.\nOp til kampen havde jeg valgt at skifte ud på målmandsposten og give comeback til rutinerede Sanne Pedersen, som skulle ind og bidrage med lyd og engagement. Og det må man sige at hun gjorde. Tilmed diskede hun op med vigtige redninger og deltog i spillet, men skabte også mere ro i den bageste kæde.\nDerudover blev der også givet sæsondebut til Janni Mikkelsen, som havde fået tilladelse til at skralde igennem, og det er en opgave, som Janni ikke er bleg for at påtage sig, og hun spillede en flot kamp i midterforsvaret sammen med ”Ernst”.\nOplægget til kampen var ”back to basic”, hvor pigerne skulle ind og genfinde SUB-dyderne, hvor man slås for hinanden og spiller bolden rundt. Ganske simpelt - men ind i mellem nødvendigt!\nVi startede flot ud og lod os ikke slå ud af Tornbys tidlige føringsmål. Pigerne spillede med tålmodighed og aggressivitet, som efter små 20 min. blev belønnet med en flot scoring af vores ny-opfundne angriber, Ditte Sjømann, på Svennes oplæg.\nTornby bed godt fra sig, og kunne med lidt held godt have scoret et par mål yderligere, men både underkanten af overliggeren og keeper Sanne afværgede resten af 1.halvleg.\n2.halvleg var kun 6 minutter gammel, da A.K. med en fornem diagonalbold sendte Charlotte Kjølhede afsted, og med et listigt chip over keeperen stod det 2-1. En udmærket scoring af CharlotteJ\nKnap havde Tornby givet bolden op, inden de endnu engang sendte et drøn på overliggeren bag Sanne P. i målet til stor ærgrelse for hele Tornby-lejren.\nEfter en times tid måtte publikum slippe fadøllene for at klappe, da Ditte Sjømann med det kolde højreben scorede til 3-1 på kusinerne Ena og Charlottes forarbejde. Det slog dog ikke Tornby ud. De blev ved med at producere chancer, men afgav også plads bagude til en del kontrachancer.\nInden Tornbys reducering til 3-2 med et kvarter igen, havde de kort forinden testet underkanten af overliggeren for tredje gang i kampen. Lidt heldige var vi…\nI samme minut som Tornbys reducering tog Mie Lund et par træk på højrekanten og centrede ind til Kathrine, som ”børlede” bolden ind over stregen til 4-2. Og endnu engang jubel på Ulbjerg Stadion.\nI de døende minutter fik Tornby bolden i kassen til slutresultatet 4-3 efter en god og underholdende kamp. Vi må være ærlige og indrømme, at var kampen endt uafgjort, kunne vi ikke have klaget over dette. Men heldet følger de dygtige, og udfra den frase må vi være meget dygtige. Og det er pigerne, når de vil. Og det ville de så meget i lørdags, at chefen måtte belønne dem med en kasse fra det lokale bryggeri i Skive…\nKampens spillere blev den dobbelte målscorer, Ditte Sjømann, og keeper, Sanne Pedersen.\nKampens spillere Sanne Pedersen og Ditte Sjømann\nUdgivet 07 maj 2018